Zdravo, ja sam Courtney iz službe *'WomenLivingWell.org'* koja je dom za *'DobroJutroDjevojke.com'*. Mi čitamo kroz Bibliju, od korica do korica, 1 poglavlje dnevno od ponedjeljka do petka.

Ovaj tjedan smo završili čitanje od 6. do 10. poglavlja kroz knjigu proroka Izaije.

Želim te odvesti u sobu Božjeg prijestolja.

Bez obzira što se događa u svijetu, bez obzira tko je vladar, kralj, predsjednik... jesmo li usred pandemije ili rata... jesu li dionice na burzi otišle u vis ili propadaju... naš Bog je još uvijek na svom prijestolju! On je Kralj nad kraljevima!

Ponekad su stvari u našem životu zastrašujuće i teške i pune poteškoća i možemo se prepustiti strahu, posebno dok prolazimo kroz društvene mreže i sve ono što se pojavljuje u vijestima i možemo pomisliti da je Bog, možda, na dopustu... Ali, nije! On je još uvijek na prijestolju! Kad gledamo u Božju Riječ, kad gledamo u knjigu Otkrivenja... mi znamo kako će priča završiti. Znamo da na kraju Bog pobjeđuje.

Ponekad nam je potrebno više ohrabrenja, zar ne? Zato ćemo danas pogledati Izaiju, 6. poglavlje i dobiti mali udio Bog na prijestolju, da nas podsjeti da mu možemo vjerovati.

Idemo sad u Izaiju 6,1: *'* *One godine kad umrije kralj Uzija* (govori Izaija) *vidjeh Gospodina gdje sjedi na prijestolju visoku i uzvišenu, a skuti mu ispunjahu hram.'*

Prvo nam daje vrijeme – godina kada je umro kralj Uzija, tada je imao ovu viziju. On kaže 'vidio sam Gospodina'. To je vizija. Vidio je Boga kako sjedi na svom prijestolju.

Ako pogledaš 5. poglavlje, vidiš da je tu mnogo zbrke. Izraelci se bune protiv Boga. Osuda se sprema, a Bog? Gdje je On? On sjedi na svom prijestolju. U miru. Iako se sve ovo događa.

I piše da je visoko i uzvišen.

Iako su ga Izraelci odbijali poslušati, odbijali uzvisivati ga, Bog je još uvijek na svom prijestolju visoko i uzvišen! Pokazuje svoj sjaj. Njegovi skuti... On je obučen, ispunjavaju hram.

Znaš kako mladenka ima haljinu sa šlepom, skutima i to čini njenu haljinu ljepšom, posebnijom, veličanstvenijom i to je ono što skuti Božje odjeće rade: pokazuju Njegovu veličanstvenost i divotu.

U Izaiji 6,2-4 piše: *'* *Iznad njega stajahu serafi, svaki s po šest krila: dvama su zaklanjali lice svoje, dvama pak zaklanjahu noge svoje, a dvama su letjeli.*  *I vikahu jedan drugomu i govorahu: »Svet, svet, svet Gospod Nad Vojskama! Puna je sva zemlja slave njegove!« I od glasa kojim vikahu zatresoše se dovratci na pragovima i Dom se napuni dimom.*'

Ovi anđeli koji lete oko Božjeg prijestolja i viču 'svet, svet, svet...' nisu poput onih na slikama što liče na bucmaste bebice koje lebde na oblacima. Ne! Ovi ljudi su moćni!

To me podsjeća na vrijeme kad sam živjela u Chicagu, kada su vojni, mlazni avioni – zvali su ih 'plavi anđeli' – letjeli u formacijama iznad jezera Michigan, na proslavi praznika 'Labor Day' svake godine. Ja bih otišla s grupom prijatelja s fakulteta na jezero Michigan i gledali bi zadivljeno te mlazne avione. Bili su tako glasni, pomislio bi da se zgrada trese.

Kada mislim o anđelima na prijestolju, oni me više podsjećaju na te mlažanjake koje zovu 'plavi anđeli', nego na fotografije s anđelima koje vidimo danas, jer ti anđeli su tako snažni i moćni dok kliču jedan drugome i hram se potresa. Mi služimo moćnog Boga.

Kad je Izaija vidio ove vizije, kada je vidio Božje prijestolje, on kaže: 'Jao meni! Propadoh! Ja sam čovjek nečistih usana!'

Kada vidimo Boga kakav On jest, tada pogledamo svoj odraz i kažemo sebi: 'Jaooo!!! Stvarno sam bezbožan.' Kada mislim o službi koju radim, kada propovijedam, kada snimam videa, sjetim se svega bezbožnog što je izašlo iz mojih usta tokom godina i zato znam da me Bog može upotrijebiti samo po Njegovoj milosti. Ja trebam Njegov oprost. Upravo je to trebao Izaija.

Zato nam pokazuje kako je jedan od ovih anđela uzeo žeravu sa žrtvenika i došao do Izaije i dotaknuo njegova usta tim užarenim ugljevljem. Sjeti se, ovo je bila vizija i Izaija nije bio ni povrijeđen ni ranjen, već je to slika pročišćenja kojim mu Bog daje milost i oprost i pročišćava Izaijina usta jer se sprema upotrijebiti ga da bude Božji prorok Božjem narodu.

Zatim Bog pita: 'Koga da pošaljem?' A, Izaija jako brzo odgovara: 'Evo me! Pošalji mene!'

Vau!!! Živimo li tako predano? Kada Bog kaže koga da upotrijebim, odgovaramo li odmah: evo me Bože, upotrijebi me! Ili smo skloniji da mislimo i nećkamo se, kao da mislimo: radije bih ovaj vikend preskočila i gledala Netflix. Ne! On kaže: evo me, pošalji mene i Bog ODMAH odgovara i kaže: IDI! Nema 4 godine studiranja, niti sjemeništa za Izaiju! On je ODMAH dobio misiju da ide svom narodu i govori istinu. Da, to je teška misija, jer Izaija će biti odbijen. kaže, ovdje u Izaiji 6 da će samo ostatak ostati nakon Božjeg odgajanja Izraela.

Dolazimo do 10. stiha u Izaiji 6 i tako lijepo možemo vidjeti proroštvo koje će biti ispunjeno u Isusu. Ima više od 300 proroštva o Mesiji u Starom zavjetu, koja su ispunjena u Isusu. Uskoro ćemo pogledati neka od njih, ali samo želim reći da čovjek Peter Stoner koji je izračunao mogućnost da jedan čovjek ispuni samo 48 proroštva u Starom zavjetu i on je izračunao da mogućnost da ih ispuni je 1 od 10 na 157. potenciju. To je 1 sa 157 nula!

U stvari, nema baš puno mogućnosti da se ovo sve dogodi ako Bog nije suveren.

Isus nam je svjedok, jer mi ne možemo vidjeti Boga. Ali možemo vidjeti dokaz da je naš Bog stvaran i da je Njegova Riječ istina kroz ispunjena proroštva.

U 10. stihu, Izaiji je rečeno da govori da će uši otežati i oči oslijepiti da ne vide i ušima svojim da ne čuju i srcem svojim ne razumiju te se ne obrate i budu iscijeljeni. To je proroštvo koje on govori i pogledajmo u Ivanovo evanđelje, 12. poglavlje, od 37. do 41. stiha. Isus govori i kaže: *'Zaslijepi im oči i otvrdnu im srce: da očima ne vide i srcem ne razumiju te se ne obrate pa ih ne iscijelim.'*  I reče im ove stvari jer je Izaija vidio Njegovu slavu i govorio o Njemu. Izaija je govorio o Isusu, a sada ih Isus govori jer je Izaija vidio Njegovu slavu. Koga je onda Izaija vidio da sjedi na prijestolju? Izaija je vidio Isusa. Vidio je drugu osobu u trojstvu. Vidio je Sina Božjeg, preinkarniranog Krista. Ovo se zove teofanija, kada se Isus pojavi u Starom zavjetu. Izaija je vidio Isusa na svom prijestolju.

Kako idemo dalje u 7. poglavlje, dolazimo do 14. stiha, gdje traže znak i piše: *'Zato će sam Gospodin dati vam znak: Gle, djevica će začeti i roditi sina, i nadjenut će mu ime Imanuel.'*

Mnoge od nas smo čule taj stih koji se nalazi u Izaiji 7 i izrečen je 700 godina prije nego je ovo proroštvo ispunjeno u Mateju 1,18-23 gdje kaže da će djevica roditi i nazvati ga Emanuel.Vidimo u Mateju 1,22 da se spominje Izaija *'A sve se to dogodi kako bi se ispunilo ono što kaza Gospodin po proroku '*. On se stalno spominje.

Toliko puta mi kršćani želimo se samo zaustaviti u Novom zavjetu jer nam izgleda lakše razumljiv. Ali, toliko je važno za nas da proučavamo Stari zavjet jer tako dvoje dovodi u jedno i proučavanje Starog zavjeta pomaže nam i Novi zavjet ima više smisla. Zato te želim pohvaliti što proučavaš ovu biblijsku knjigu, jer to nije lako.

Ako pogledamo 7. poglavlje, prije tog stiha, u stihu 8. govri o Efraimu kojeg će Sirijci zarobiti i odvući ih da žive u Samariji. Ovo nije svrha mog videa, ali ovaj stih 8 želim naglasiti kako bi bolje razumjeli tko su Samarićani (sjećaš se parabole koju je Isus govorio o dobrom Samarićaninu?). Da bi bolje razumjeli, ovaj mali dio stiha u 7. poglavlju, pojašnjava odakle su Samarićani došli. Efraim je jedno od izraelskih plemena. Znači Sirija je zarobila Izraelce, preselili su ih u Samariju i onda su se Izraelci ženili/udavali sa Samarijcima/Samarićankama i tako su nastali Samarićani, koji nisu bili omiljeni u Isusovo doba jer su bili miješanog porijekla. Kada čitamo tu priču u Novom zavjetu, samo vidimo da ne vole Samarićane i pitamo se: zašto im se ne sviđaju? U našem svijetu to nema smisla. Ali, kada čitaš Stari zavjet vidiš što se događalo i zašto je to tako.

Sada idemo u 9. poglavlje jer je tu još jedno proroštvo o Mesiji. U 2. stihu kaže: *'Puk koji je hodio u tmini ugleda svjetlost veliku; onima koji su boravili u zemlji sjene smrtne, njima svjetlost zasja.'*  Kada pogledamo Novi zavjet, Matej 4. poglavlje... Pratiš li me danas? Nalazim se posvuda... U Mteju, 4,13-16 Isus započinje svoju službu i kaže za Njega da *puk koji je sjedio u tmini ugleda svjetlost veliku, i onima koji su sjedili u području i sjeni smrtnoj — njima svjetlost granu.* Piše da je to ono što je govorio prorok Izaija, da se njegova riječ ispuni. Vidimo još jedno proroštvo o Isusu koje se ispunilo kada je Isus započeo svoju službu. Zatim idemo u 6. stih Izaije 9. poglavlje. Znači, opet se vraćamo u Izaiju 9. poglavlje, stih 6 – 7a gdje piše: *'Jer dijete nam se rodilo, sin nam je podaren; i na njegovu će ramenu biti vlast. I nadjenut će mu ime: Čudesnik, Savjetnik, Bog silni, Otac vječni, Knez mira. Veličini njegove vladavine i miru neće biti kraja.'*  O kome Izaija ovdje govori? Izaija govori o dolazećem Kristu! Ovo je proroštvo o Mesiji. Postoji dvostruko ispunjenje ovog proroštva. Ili mogli bi reći, dvostruko proroštvo.

Ne samo da će ovo biti ispunjeno Isusovim dolaskom kada se rodi već će biti ispunjeno i u milenijskom kraljevstvu jer u jednom dijelu kaže da veličini njegove vladavine i miru neće biti kraja. Ovaj se drugi dio još nije dogodio.

Ali kakav kralj, kakav vladar, kakav vođa je Isus Kralj? On je Čudesni Savjetnik. On je mudar. On je silni Bog., On je moćan. On je vječni Otac. On skrbi. On je Princ Mira. Kada On vlada nema neprijateljstva. On će donijeti mir. Zato u 7. stihu piše da neće biti kraja Njegovoj vlasti. Neće nikada završiti. Na kraju 7. stiha piše: *'Revnost Gospoda Nad Vojskama to će učiniti.'*  Bog će to učiniti! To je sigurno! On će sjesti na prijestolju svemira i vladati zauvijek i nitko mu to neće oduzeti.To je ono zbog čega se Isus rodio. Došao je da živi i umre za moje i tvoje grijehe i svi oni koji vjeruju bit će s Njim u vječnosti i On će vladati zauvijek.

Njegova Riječ je ISTINA!Ispunjenje ovih proročkih riječi potvrđuje Njegovu Riječ! On sjedi na prijestolju sada. Zato se ne trebamo bojati svega što se događa oko nas. Mi bi trebali biti najmirniji ljudi na zemlji. Trebali bi imati srca ispunjena mirom jer znamo da je Bog u kontroli. Znamo kako će sve završiti. Trebamo se sjetiti da kraljevi i predsjednici i vladari na zemlji će živjeti i umrijeti. Ali, Isus je živ! Zauvijek! On nije na praznicima. On ima plan.

U tome možemo naći mir i odmor. Možemo se pouzdati u Boga!

Uvijek završavam svoj video riječima: hodaj s Kraljem, ali ovaj put želim da to ima svoje značenje.

On je Kralj kraljeva, On je Gospodar nad gospodarima, On voli tebe tako puno.

Imaj mir, odmori se u Njemu i nastavi hodati s Kraljem svaki dan, svaki sat!

On te voli tako snažno,

Nastavi hodati s Kraljem!